Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 598

4. Közvetlen gondozási feladatokat lát el és irányítja beosztottjainak ilyen irányú tevékenységét A szociális gondozó és szervező legyen képes: — megtervezni, megszervezni a gondozási folyamat szakaszait, lépéseit, formáit, a gondozási munkában részt vevő munkatársak munkáját, — tekintetbe venni a gyermek, az idős és a fogyatékos ember fizikai, biológiai adottságait, alkalmazni a kliens számára megfelelő, sajátos gondozási módszereket, a feladatok ellátásához szükséges eszközöket, — felismerni a kliens igénybe vehető belső, külső és kapcsolati erőforrásait, — fenntartani az ellátásban részesülő önállóságát, aktivitását, — támogatni kliensét az életkori sajátosságok és az új élethelyzetek elfogadásában, — alkalmazni a problémafeltárás érdekében a segítő beszélgetés elemeit, — személyre szóló gondozási tervet készíteni, készítését irányítani, végrehajtását elősegíteni, — az ellátásban részesülő képességeihez és környezetéhez adaptált módon segítséget nyújtani a háztartásgazdálkodásban, a háztartási munka megszervezésében, — háztartásgazdálkodással kapcsolatos praktikus tanácsokat adni, — közreműködni az ellátásban részesülő életterének kialakításában, a mindennapi életmenet, a komfortérzés biztosításában, — a pihenést szolgáló eszközöket használni az ellátásban részesülő pihenésének biztosítására, szakszerű ágyazásra, ágyneműcserére, — az ellátásban részesülő fürdetésére, a legkorszerűbb segédeszközök alkalmazásával a higiénés szükségletek kielégítésére, — alkalmazni az ellátásban részesülő szakszerű öltöztetésének módját, — meghatalmazás alapján az ellátásban részesülők érdekeit megfelelően képviselni, helyette hivatalos ügyekben eljárni, — részt venni az előgondozásban, annak szervezésében, a felvételnek, a szolgáltatás igénybevételének előkészítésében, — a környezetváltozás okozta pszichés terhek (az izoláció, a szorongás), beilleszkedési problémák csökkentésére, — bevonni a gondozás folyamatába az ellátásban részesülő személyi környezetét, — az ellátásban részesülő állapotának megfelelő egészséges étrendet összeállítani, — felismerni a leggyakoribb ételallergiák tüneteit, — a korszerű táplálkozás alapelveit alkalmazni, — szakmai illetékességének határain belül elsősegélyt nyújtani az alábbi esetekben: eszméletvesztéses állapot, légzési zavarok, belgyógyászati kórképek, sebészeti balesetek, — a veszélyhelyzet szakszerű jelzésére (mentő, orvos hívás), — a súlyos, gyógyíthatatlan betegek, haldoklók kísérésére, támogatására, a velük való együttérzésre, — a haldoklás fázisainak felismerésére, — szakszerűen intézkedni halál esetén, — megérteni a gyász feldolgozásának pszichológiai folyamatát, támogatni a családot a haldokló kísérésében, és segítséget nyújtani a gyászmunkában, — megtanítani az ellátásban részesülőt a legfontosabb tűzvédelmi, balesetvédelmi szabályokra, a gyógyszerek és háztartási vegyszerek tárolására a balesetek megelőzése érdekében, — időben és szakszerűen felkészülni a segítő kapcsolat lezárására, — értékelni az elvégzett gondozási folyamatot, — szakszerű esetelemzésre, az esetmegbeszéléseken való kompetens részvételre, — a gondozási munkában megfelelő szakemberek segítségét kérni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes